Vierde LP bedank ná kabinetskommelingNgoako Ramatlhodi (regs). Foto: GCIS Die kantoor van die ANC-hoofsweep het in ‘n verklaring bevestig Ramatlhodi het bedank met onmiddellike effek van 31 Maart. “Ramatlhodi het sy dankbaarheid teenoor die mense van Suid-Afrika, die leierskap en lede van die ANC sowel as sy kollegas in die parlement uitgespreek vir die vertroue wat hulle oor die jare in hom gehad het.” Sy bedanking volg op dié van Tina Joemat-Pettersson, voormalige minister van energie. Mcebisi Jonas, voormalige adjunkminister van finansies en Dipuo Peters, voormalige minister van vervoer, wat ook vroeër as LP’s bedank het. Faith Muthambi, voormalige minister van kommunikasie, is in Ramatlhodi se plek aangestel. Lungisa Fuzile, direkteur-generaal van finansies, se bedanking is ook vroeër deur die Tesourie bevestig.